HeimweeFoto: Mitchell Krog Woorde deur J R L van Bruggen en musiek deur S le Roux Marais. Die geliefkoosde opname is die een deur Mimi Coertse. Heimwee het die top 10 gehaal in die tradisionele kategorie in die soeke na die Grootste Afrikaanse Liedjie van Alle Tye. My hart verlang na die stilte van die wye wuiwende veld; ver van die stadsgeluide, en die klinkende klank van geld. Ek is moeg vir die rustelose lewe van mense wat kom en gaan. ‘k Wil terug na die vrye ruimte waar ‘n siel in woon, wat verstaan. O, ek sien weer die son op die velde en die ewige blou daarbo. En my hart skiet vol van heimwee, en my drome swem in my oë. Ek sien weer die ylbloue berge daar ver oor die westerkim, en wonder nie meer waarom weemoed so sag uit my liedere klim. Klim na die grys lug bowe waar die son in die miste kwyn, want o, ek verlang na die velde, Na die ewige sonneskyn. http://www.youtube.com/watch?v=JNlZgYAJpRQ